stanford-oval/wikipedia huggingface dataset:
Eurovan
Ensimmäinen sukupolvi (1994–2002)

Ensimmäisen sukupolven Eurovanien tuotanto käynnistyi vuonna 1994. Ne olivat pienempiä kuin amerikkalaiset tila-autot, kuten Chrysler/Plymouth Voyager, jotka olivat myynnissä myös Euroopassa. Chrysler Voyagerin sai myös ”Grand”-versiona, jossa oli pidempi akseliväli. Eurovaneja sen sijaan sai vain yhdellä pituudella. Ensimmäisen sukupolven Eurovanien nimet olivat Citroën Evasion/Synergie, Fiat Ulysse, Lancia Zeta sekä Peugeot 806. Autot olivat melko kulmikkaita. Lokakuussa 1998 mallit saivat kevyen kasvojenkohotuksen.
Vuoden 1999 Euro NCAP -kolaritestistä Peugeot 806 sai tulokseksi kolme tähteä viidestä.
Ensimmäinen sukupolvi (1994–2002) > Mallit

Citroën Evasion/Synergie
Evasion tarjoaa enimmillään tilaa kahdeksalle henkilölle kolmella istuinrivillä, ja molemminpuoliset liukuovet helpottavat nousemista takimmaisille istuinriveille. Evasionia myytiin Isossa-Britanniassa ja Irlannissa nimellä Synergie, siksi että englannin kielessä Evasion tarkoittaa veronkiertoa, kun taas ranskassa pelastumista tai pakenemista. Uudessa-Seelanissa nimi oli silti Evasion, vaikka siellä puhutaan englantia. Vuoden 1998 kasvojenkohotuksessa auto sai uudenlaisen keulan ja puskurit.
Peugeot 806
806:een mahtui seitsemän henkeä. Sen hyviin puoliin kuuluvat vakiovarusteena olevat liukuovet molemmilla puolilla, kuten Citroënissa, tilojen muunneltavuus ja hyvät henkilöautomaiset ajo-ominaisuudet. 806 nimettiin Peugeot’n nimeämisjärjestelmän eli ”x0x-systemin” mukaan, jonka ensimmäinen numero tarkoitti mallin kokoa ja luokkaa. Suurin Peugeot’n mallinumero ennen 806:ta oli suurella sedanilla, ”60x”, joten Peugeot valitsi numeron 8 jättäen tilaa jollekin uudelle mallinimelle. Eurovanien tuotanto aloitettiin, kun Peugeot oli vaihtanut mallinimiensä sukupolven ”x05”:sta ”x06”-malleihin, joten Peugeot’n Eurovanista tuli automaattisesti 806. Malli sai kasvojenkohotuksen vuonna 1998 aivan kuten Citroën Evasionkin.
Fiat Ulysse
Ulysse tarjosi myös tilat kahdeksalle hengelle. Ulysseä ei kuitenkaan tuotu Suomeen. Fiat nimesi tila-autonsa Odysseuksen eli roomalaiselta nimeltään Ulyssen mukaan. Tämä oli ongelmallista, koska Honda käytti jo nimeä Odyssey-tila-autossaan, mutta mallia myytiin Odysseynä Euroopassa vain sen ensimmäisen sukupolven ajan, minkä jälkeen siitä tuli Honda Shuttle. Ulysse sai kasvojenkohotuksen vuonna 1999.
Lancia Zeta
Zeta tarjosi hyvät tilat korkeintaan kuudelle henkilölle. Se oli sisarmallejaan paremmin varusteltu. Seuraten Lancian silloisen nimeämisjärjestelmää, Lancia nimesi tila-autonsa Zetaksi. Zeta on kreikkalainen, aiemmin harvoin käytetty kirjain.
Toinen sukupolvi (2002–2010)

Helmikuussa 2002 käynnistyi toisen sukupolven Eurovanien tuotanto. Pohjalevy, akseliväli sekä jousitus eivät muuttuneet, mutta kaikki ulkoiset mitat sekä ulkonäkö uudistuivat huomattavasti. Moottorivalikoima koostui eri versioista PSA:n EW/DW-moottoria, jotka sai viisivaihteisella manuaalivaihteistolla tai neliportaisella automaattivaihteistolla varustettuna. Useimmat dieselit olivat PSA:n HDi-moottoreita, mutta valikoimasta löytyi myös Fiatin JTD-diesel.
Vuoden 2003 Euro NCAP -kolaritestistä Peugeot 807 sai tulokseksi täydet viisi tähteä.
Toinen sukupolvi (2002–2010) > Mallit

Citroën C8
Citroën vaihtoi mallisarjojensa nimeämiskäytännön, jossa malleja kutsuttiin nimellä ”Cx” (x on numero, joka vastaa tiettyä mallia ja sen kokoa), joten Citroënista tuli Citroën C8. Mallia ei myyty Isossa-Britanniassa. C8:aan mahtui kahdeksan henkilöä.
Peugeot 807
807:ään mahtui nyt edeltäjästä poiketen kahdeksan henkilöä.
Fiat Ulysse
Fiat on ainoa, joka säilytti mallinsa alkuperäisen nimen sukupolven vaihtuessa. Ulysseen mahtui kahdeksan henkilöä, ja vaikka se olikin italialainen auto, sen moottorit tulivat ranskalaiselta PSA:lta. Ulyssen seuraaja on Fiat Freemont, joka perustuu Dodge Journeyyn ja on Fiat Groupin ja Chrysler Groupin yhteistyön tulos.
Lancia Phedra
Lancia vaihtoi mallinsa nimen Phedraksi, koska 2000-luvulla Lancia ei enää käyttänyt kreikkalaisia kirjaimia autojensa malliniminä (poikkeuksena Lancia Delta, jonka valmistus aloitettiin 2008). Phedran nimi on tullut kreikkalaisen mytologian hahmosta Phaedrasta. Phedran seuraaja on Lancia Voyager, joka perustuu Chrysler Voyageriin ja on sekin Fiat Groupin ja Chrysler Groupin yhteistyön tulos. Phedraan mahtui muista poiketen seitsemän henkilöä, ja sen moottorit tulivat italialaisuudestaan huolimatta myös PSA:lta.
FNFL Somali

| FNFL Somali |
| --- | --- |

Aluksen vaiheet
Rakentaja:  Dravo Corporation, Wilmington, Delaware
Kölinlasku:  23. lokakuuta 1943
Laskettu vesille:  12. helmikuuta 1944
Palveluskäyttöön:  9. huhtikuuta 1944
Poistui palveluskäytöstä:  nimetty uudelleen 1968 Aragoksi
Tekniset tiedot
Uppouma:  1 240 t
Pituus:  93 m
Leveys:  11,2 m
Syväys:  2,7 m
Koneteho:  6 000 shp
Nopeus:  21 solmua
Miehistöä:  15 upseeria ja 201 miehistönjäsentä
Aseistus
Aseistus:  3 x 3" tykkiä 2 x 40 mm ilmatorjuntatykkiä 8 x 20 mm ilmatorjuntatykkiä 3 x 21" (533 mm) torpedoputkea 8 x syvyyspomminheitintä 1 x Hedgehog-sukellusveneentorjuntaheitin 2 x syvyyspommikiskoa
FNFL Somali (runkonumero DE-111, T53, F703 ja A607) oli Vapaan Ranskan laivaston Algérien-luokan torpedovene toisessa maailmansodassa.
Valmistus

Yhdysvaltain laivasto tilasi aluksen Wilmingtonista Delawaresta Dravo Corporationilta runkonumerolla DE-111. Köli laskettiin 23. lokakuuta 1943. Alus laskettiin vesille 12. helmikuuta 1944 ja luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä Somali. Alus otettiin palvelukseen 9. huhtikuuta.
Palvelus

Alus palautettiin sodan jälkeen Yhdysvaltain laivastolle, joka siirsi sen pysyvästi Ranskalle MDAP-ohjelmassa 21. huhtikuuta 1952.
Alus luokiteltiin 1952 fregatiksi, jolloin se sai Naton mukaisen runkonumeron F703. Aluksen aseistus poistettiin 1956, kun siitä tehtiin koealus runkonumerolla A607. Vuonna 1968 alus nimettiin uudelleen Aragoksi.
FNFL Hova

| FNFL Hova |
| --- | --- |
 Hova

Aluksen vaiheet
Rakentaja:  Dravo Corporation, Wilmington, Delaware
Kölinlasku:  5. syyskuuta 1943
Laskettu vesille:  22. tammikuuta 1944
Palveluskäyttöön:  18. maaliskuuta 1944
Poistui palveluskäytöstä:  Yhdysvaltain laivastolle 1964
Tekniset tiedot
Uppouma:  1 240 t
Pituus:  93 m
Leveys:  11,2 m
Syväys:  2,7 m
Koneteho:  6 000 shp
Nopeus:  21 solmua
Miehistöä:  15 upseeria ja 201 miehistönjäsentä
Aseistus
Aseistus:  3 x 3" tykkiä 2 x 40 mm ilmatorjuntatykkiä 8 x 20 mm ilmatorjuntatykkiä 3 x 21" (533 mm) torpedoputkea 8 x syvyyspomminheitintä 1 x Hedgehog-sukellusveneentorjuntaheitin 2 x syvyyspommikiskoa
FNFL Hova (runkonumero DE-110, T51 ja F704) oli Vapaan Ranskan laivaston Algérien-luokan torpedovene toisessa maailmansodassa.
Valmistus

Yhdysvaltain laivasto tilasi aluksen Wilmingtonista Delawaresta Dravo Corporationilta runkonumerolla DE-110. Köli laskettiin 5. syyskuuta 1943. Alus laskettiin vesille 22. tammikuuta 1944 ja luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä Hova. Alus otettiin palvelukseen 18. maaliskuuta.
Palvelus

Alus palautettiin sodan jälkeen Yhdysvaltain laivastolle, joka siirsi sen pysyvästi Ranskalle MDAP-ohjelmassa 21. huhtikuuta 1952.
Alus luokiteltiin 1952 fregatiksi, jolloin se sai Naton mukaisen runkonumeron F704. Alus poistettiin alusluettelosta 1960 ja palautettiin toukokuussa 1964 Yhdysvaltain laivastolle, joka myi sen romutettavaksi.
Giesingin metroasema

| Giesing |
| --- | --- |

 Münchenin metro 
Perustiedot
Lyhenne:  GG
Metrolinjat:  U2
Paikkakunta:  München
Avattu:  18. lokakuuta 1980
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Giesing on U2-linjan asema Münchenin metrossa, se avattiin 18. lokakuuta 1980. asemalta on vaihtoyhteys läheiselle S-bahn asemalle.
Giffenin hyödyke

Giffenin hyödyke on taloustieteessä käytetty termi, jolla kuvataan tuotetta tai palvelua, jonka kysyntä kasvaa hyödykkeen hinnan noustessa. Giffenin hyödykkeiden olemassaolosta ei saatu kiistatonta empiiristä varmuutta, mutta taloustieteen teoria tarjoaa  mahdollisuuden hyödykkeiden olemassaololle. Nimensä Giffenin hyödyke on saanut Robert Giffeniltä, joka Alfred Marshallin mukaan keksi tällaisten hyödykkeiden mahdollisen olemassaolon.
Eurooppanuoret

| Eurooppanuoret |
| --- | --- |

Perustettu:  1997(itsenäiseksi 2001)
Tyyppi:  kansalaisjärjestö
Päämaja:  Helsinki
Puheenjohtaja:  Nea-Bettina Baarman
Kattojärjestö:  Young European Federalists
Jäsenlehti:  Tähdistö
Aiheesta muualla
Sivusto
Infobox OKNimi-testi OK: 
Eurooppanuoret ry on valtakunnallinen uskonnollisesti ja puoluepoliittisesti sitoutumaton nuorten kansalaisjärjestö, jonka tehtävä on edistää kansalaiskeskustelua Euroopan unioniin liittyen. Järjestö suhtautuu myönteisesti Euroopan yhdentymiseen.
Hallinto

Eurooppanuoret on osa nuorten kansainvälistä Eurooppa-liikettä, ja sillä on eurooppalaisia sisarjärjestöjä yli 30 maassa. Eurooppanuorten kattojärjestö Euroopan tasolla on Nuoret Eurooppalaiset Federalistit (Jeunes Européens Fédéralists, Young European Federalists), jonka toimisto sijaitsee Brysselissä. Eurooppanuoret on Eurooppalainen Suomi ry:n sekä Suomen Nuorisoyhteistyö - Allianssi ry:n, Pohjola-Nordenin Nuorisoliiton sekä Suomen YK-liiton jäsenjärjestö. Aluejärjestöjä on kolmetoista, ja eniten jäseniä on Pääkaupunkiseudun Eurooppanuoret ry:llä.
Yhdistyksen jäseneksi voi liittyä jokainen 15–28-vuotias Suomen kansalainen tai Suomessa vakinaisesti asuva ulkomaalainen, joka hyväksyy yhdistyksen säännöt ja tarkoitusperät.
Eurooppanuorten toimisto sijaitsee Helsingissä Etelärannassa. Vuonna 2024 Eurooppanuorten puheenjohtajana toimii Nea-Bettina Baarman ja pääsihteerinä Riina Lumme.
Järjestön tarkoitus

Yhdistyksen tarkoitus sääntöjen nojalla on:
edistää myönteistä suhtautumista Euroopan yhdentymiseen ja erityisesti Euroopan unioniin ja sen kehittämiseen liittyvää kansalaiskeskustelua nimenomaan suomalaisten nuorten keskuudessa,
syventää nuorten Eurooppa-tietoutta ja yhdentymisen aatteellisten, poliittisten ja taloudellisten periaatteiden tuntemusta Suomessa,
toimia Eurooppa-asioissa jäsentensä yhdyssiteenä ja vaikutuskanavana,
herättää nuorten mielenkiintoa Eurooppa-asioihin ja niihin vaikuttamiseen, erityisesti Euroopan unionin parlamentin vaaleissa äänestämiseen, sekä yhdistyksen periaatteisiin ja toimintaan,
ottaa kantaa Eurooppa-asioihin ja tehdä niihin liittyviä aloitteita päättäjille, ja
toimia julkisena keskustelufoorumina ja asiantuntijatahona Suomen Eurooppa-politiikkaa muotoiltaessa.
Historia

Järjestö perustettiin vuonna 1997 Eurooppalainen Suomi ry:n nuoriso-osastoksi, josta se itsenäistyi ja rekisteröityi omaksi yhdistyksekseen Eurooppalaisen Suomen Nuoret ESN ry vuonna 2001. Järjestön vuosikokous päätti muuttaa yhdistyksen virallisen nimen Eurooppanuoret ry:ksi vuonna 2004.
Luettelo Eurooppanuorten puheenjohtajista:
1997–1999 Juha Mustonen
2000 Henrikki Halme
2001 Jutta Urpilainen
2002 Joona Pietarila
2003 Sari Siikasalmi
2004 Lauri Tierala
2005–2006 Suvi Aherto
2007–2009 Joonas Turunen
2010–2011 Matti Niemi
2012 Sampo Lindgren
2013 Hanna Harrison
2014-2015 Mariam Rguibi
2016 Jesse Jääskeläinen
2017-2018 Tuomas Tikkanen
2019-2020 Iiris Asunmaa
2021-2022 Risto Rajala
2023-2024 Amanda Alvesalo
2024- Nea-Bettina Baarman
Luettelo Eurooppanuorten pääsihteereistä:
2000 Mika Kiiski
2001–2002 Antti Hytti
2002 Sari Siikasalmi
2003 Niilo Mustonen
2004 Antton Rönnholm
2004–2005 Pauli Rautiainen
2005–2006 Salla Aaltonen
2007–2008 Elina Kiiski
2008–2009 Johan Ekman
2009–2010 Pauliina Tynkkynen
2010–2011 Satu Tuomikorpi
2012–2016 Antti Ahonen
2016–2017 Kristian Kyllönen
2017–2019 Mikko Kymäläinen
2019-2020 Julia Kahelin
2021-2022 Sara Salonen
2022-2023 Saana Ylikruuvi
2023-2024 Tuomo Kondie
2024- Riina Lumme
Talous

Opetus- ja kulttuuriministeriön yleisavustus nuorisojärjestöille:
2023: 101 200 €
2022: 100 700 €
2021: 95 000 €
2020: 95 000 €
2019: 95 000 €
2018: 100 000 €
2017: 100 000 €
2016: 82 000 €
2015: 61 200 €
2014: 61 200 €
2013: 51 000 €
2012: 51 000 €
Julkaisut

Täällä Eurooppa, kuuleeko Washington, Eurooppanuoret ry, 2005, toim. Ville Hytönen, Pauli Rautiainen ym.
Himoa Liittoon! Keittiökeskusteluja Euroopan unionista, Eurooppanuoret ry, 2007, Suvi Aherto, Peter Ekholm
Erittäin julkista – Euroopan tulevaisuuden julkinen lisäpöytäkirja, Eurooppanuoret ry, 2010, toim. Kaisa Immonen
Liittovaltio - Näkemys Euroopan tulevaisuudesta, Eurooppanuoret ry, 2021, toim. Kaisa Matikainen, Risto Rajala ym.
Julkaisut > Lehdet

Tähdistö, järjestön lehti, ilmestyy myös englanniksi Stardom ja ruotsiksi Stjärnkraft
Aiheesta muualla

Eurooppanuoret ry
Eurooppalainen Suomi ry
Palvelut, hallinto ja subsidiareetti - kirjoituksia nykypäivän käytännöistä ja uusista mahdollisuuksista, Eurooppanuoret ry 2012, toim. Antti Ahonen, Sampo Lindgren & Urho Lintinen
Ekseema

Tyypillinen ekseema kädessä
Lisää ekseemaa käsissä
Ekseema jota on raavittu
Ekseema on yhteisnimi ryhmälle tulehduksellisia ihosairauksia, joilla on samankaltainen ulkonäkö. Keskeinen oire on kutina.
Ekseemat

Ekseemat jaetaan karkeasti kahteen muotoon: akuuttiin ja krooniseen. Ekseema voi kuitenkin käydä läpi sekä akuutteja että kroonisia vaiheita säännöllisesti toistuen.
Ekseemat > Akuutti ekseema

Punoittava iho
Pieniä, kirkkaita vesikelloja tai vetistystä
Haavaisen, verestävän näköinen
Koepalassa orvaskeden tulehdussolujen kertymää ja marraskeden solujen välitilan nestekertymiä
Ekseemat > Krooninen ekseema

Kuiva, hilseilevä, halkeileva, paksuuntunut iho
Joskus myös punoittava
Mikroskoopissa hilse näkyy epäkypsinä pintasoluina
Ekseemataudit

Ekseemataudeilla on useita eri nimiä. Nimi on yleensä vain ekseemaa kuvaava, eikä kerro sen syystä tai synnystä mitään. Ekseemataudin syy on harvoin edes tiedossa. Vielä ei ole selvitetty taudin lähtökohtia, mutta ekseemat voidaan jakaa karkeasti kahteen pääryhmään: sisäsyntyisiin ja ulkosyntyisiin ekseemoihin.
Ekseemataudit > Sisäsyntyiset ekseemat

Atooppinen ekseema
Seborrooinen ekseema eli taliköhnä
Lanttiekseema eli nummulaariekseema
Staasiekseema
Ekseemataudit > Ulkosyntyiset ekseemat

Kosketusekseema, allerginen
Kosketusekseema, toksinen
Aurinkoekseema
Infektioekseema
Aiheesta muualla

Wikimedia Commonsissa on kuvia tai muita tiedostoja aiheesta .
Ihottuma, Terveyskirjasto.fi
Gievdnevátgáisi

Gievdnevátgáisi
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 424 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Gievdnevátgáisi tai Gievdneváhgáisi on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Barasdalenin lounaispuolella. Vuoren korkein kohta on 1 424 metriä merenpinnan tasoa ylempänä.
Gumbo

Gumbo
Gumbo on pataruoka, joka on peräisin Louisianasta. Sen pääainekset ovat roux-rasvasuuruksella sakeutettu kanaliemi, liha tai äyriäiset ja Cajunin keittiön "pyhä kolminaisuus" eli paprika, varsiselleri ja sipuli.  Muina raaka-aineina käytetään okraa ja tomaattimurskaa sekä mausteina cayennepippuria, pippuria, suolaa tai mahdollisesti cajunmausteseosta. Gumbo-sanan juuret ovat bantukielissä, joista se on siirtynyt Louisianassa käytettyyn ranskaan muodossa gombo ja siitä amerikanenglantiin muodossa gumbo.
Aiheesta muualla

Kuvia tai muita tiedostoja aiheesta Gumbo Wikimedia Commonsissa
Erica Durance

| Erica Durance |
| --- | --- |
 Durance vuonna 2022
Henkilötiedot
Syntynyt: 21. kesäkuuta 1978 (ikä 46)  Calgary, Alberta
Näyttelijä
Taiteilijanimet:  Erica Parker
Aktiivisena:  2001–
Merkittävät roolit:  Lois Lane (Smallville)
Aiheesta muualla
Viralliset kotisivut
IMDb 
Erica Durance (s. 21. kesäkuuta 1978 Calgary, Alberta) on kanadalainen näyttelijä. Hänet tunnetaan parhaiten roolistaan Smallville-televisiosarjan Lois Lanena.
Varhainen elämä

Durance syntyi Albertassa Calgaryssä ja hän kasvoi Three Hillsissä Albertassa. Valmistuttuaan lukiosta hän muutti Vancouveriin Brittiläiseen Kolumbiaan edetäkseen näyttelijänurallaan. Hän on myöhemmin kertonut halunneensa kokeilla näyttelemistä pienemmällä alueella kuin Los Angeles. Hän aloitti uransa taka-alalla, nousten mainoksiin, ja sitten vierailevaksi tähdeksi, saaden aina edellistä parempia tarjouksia.
Ura

Vuonna 2004 hän vieraili The Chris Isaak Show’ssa ja esitti siellä Ashleya, Chrisin kanssa treffeillä ollutta tyttöä. Pelastaja-sarjassa hän esitti hahmoa, joka otti osaa kauneuskilpailuun ja kilpaili Eliza Dushkun esittämää hahmoa vastaan. Hän esitti kirjastonhoitajaa Gene Roddenberry's Andromeda -sarjassa ja Tealcin tyttöystävää Tähtiportin yhdessä jaksossa. Hän esitti myös tv-sarjassa The Collector yhden pääosan näyttelijän siskoa.
Vuonna 2004 Durance palkattiin esittämään Lois Lanea Smallvilleen, sarjaan, joka kertoi Clark Kentin vaiheista, ennen kuin hän oli Teräsmies. Tämä tapahtui ennen neljännen kauden alkua. Tuottaja Kelly Souders on myöhemmin kertonut Durancen palkkaamisesta, että heti tämän esittelyvideon nähtyään kaikki olivat varmoja, että juuri hänen kuuluisi esittää Lois Laneä.[lähde? ]
Durance oli vieraileva tähti Smallvillen neljännellä kaudella ja nousi yhdeksi päänäyttelijöistä viidennellä kaudella. Hän pysyi yhtenä päänäyttelijöistä sarjan loppuun asti. Durance on kertonut lukeneensa Teräsmies-sarjakuvia ja nähneensä kaikki Teräsmies-elokuvat.[lähde? ]
Vuosina 2012-2017 Durance esiintyi sairaalasarjassa Saving Hope.
Mediajulkisuus

Durance esiintyi The Howard Stern Show’ssa syyskuussa 2004 sen jälkeen, kun hän oli kuvannut ensiesiintymisjaksonsa Smallvillessä.
9. lokakuuta 2006 hän esiintyi jälleen The Howard Stern Show’ssa mainostamassa The Butterfly Effect 2 -elokuvan DVD-julkaisua.
Hän oli listattu suurimmaksi tulokkaaksi ja kansitytöksi FHM-lehdessä toukokuussa 2006 kuten myös 100 seksikkäimmän naisen listalla sijalle 38. Hän oli samalla listalla kahdeskymmenes vuonna 2007 ja viidestoista vuonna 2008. Hän oli neljästoista lehden vuoden 2009 listauksessa. Lokakuussa 2007 hän oli kansikuvatyttö Maxim-lehdessä.
24. helmikuuta 2011 hän oli ehdokkaana Saturn -palkinnon saajaksi parhaimpana naisnäyttelijänä työstään Smallvillessä.
Yksityiselämä

8. tammikuuta 2005 Durance meni naimisiin kanadalaisen näyttelijän David Palffyn kanssa.
Filmografia

| Vuosi | Nimike | Rooli | Lisätietoa |
| --- | --- | --- | --- |
| 2001 | Lone Gunmen | Dancer | 1 jakso |
| 2001 | 111 Gramercy Park | Maddy O'Donnel | nimellä Erica Parker |
| 2002 | The Untold | Tara Knowles | nimellä Erica Parker |
| 2003 | House of the Dead | Johanna | nimellä Erica Parker |
| 2003 | Devil Winds | Kara Jensen | nimellä Erica Parker |
| 2004 | The Bridge | Amy |  |
| 2004 | The Chris Isaak Show | Ashley | 1 jakso |
| 2004 | Keikkaelämää | Ashley | nimellä Erica Parker |
| 2004 | Pelastaja | Angela Todd | 1 jakso |
| 2004 | Gene Roddenberry's Andromeda | Amira | 1 jakso |
| 2004 | Tähtiportti | Krista James | 1 jakso |
| 2004 | The Collecter | Rachel Slate | 1 jakso |
| 2004-2011 | Smallville | Lois Lane |  |
| 2006 | Island Heat: Stranded | Carina |  |
| 2006 | The Butterfly Effect 2 | Julie Miller |  |
| 2007 | I Me Wed | Isabelle Darden |  |
| 2007 | Ecstasy | Heather |  |
| 2009 | The Building | Jules Wilde |  |
| 2009 | Final Verdict | Megan Washington |  |
| 2009 | Beyond Sherwood Forest | Maria-neito |  |
| 2010 | Smallville: Absolute Justice | Lois Lane | TV Elokuva |
| 2010 | Sophie and Sheba | Natalia |  |
| 2011 | Charlie´s Angels | Samantha Masters | 1 jakso |
| 2012 | Harryn laki | Annie Bilson | 1 jakso |
| 2012 | Tim and Eric's Billion Dollar Movie | Paris Waitress |  |
| 2012 | 6 passi nel giallo | Angela/Christine | 1 jakso |
| 2012-2017 | Saving Hope | Dr. Alex Reid |  |
| 2014 | Wedding Planner Mystery | Carnagie Kincaid |  |
| 2015 | Painkillers | Trudy |  |
| 2017-2019 | Supergirl | Alura Zor-El |  |
| 2019 | Batwoman | Lois Lane | 1 jakso |
| 2019 | The Christmas Chalet | Grace |  |
| 2019 | Christmas Stars | Layla |  |
| 2019-2020 | Private Eyes | Lauren Campbell |  |
| 2021 | The Enchanted Christmas Cake | Gwen |  |
| 2021 | Open By Christmas | Simone |  |
| 2022 | North to Home | Hannan |  |
| 2022 | Girl in the Shed: The Kidnapping of Abby Hernandez | Zenya |  |
| 2022 | Color My World With Love | Emma |  |
| 2022 | We Need a Little Christmas | Julie |  |
| 2023 | Unexpected Grace | Noelle |  |
| 2023 | Ms. Christmas Comes to Town | Amanda/Ms. Holiday |  |
| 2024 | A Scottish Love Scheme | Lily |  |
Durance vuonna 2009
Gustaf Svensberg

Gustaf Svensbergin muistokivi Kalevanpuisto 13:n edustalla
Gustaf Svensberg (1. tammikuuta 1816 – 20. huhtikuuta 1897 Pori) oli suomalainen Porissa asunut kauppias ja lahjoittaja.
Porin maaseurakunnan Kokemäensaaren kylästä kotoisin ollut Svensberg meni kauppauralle jo nuorella iällä. Hän perusti oman kauppaliikkeen Poriin vuonna 1850 ja piti sitä aina vuoteen 1877 saakka. Kauppaliike oli aikanaan yksi Porin merkittävimmistä liikkeistä. Svensberg ei ollut naimisissa. Hän kuoli huhtikuussa 1897 pitkällisen sairauden jälkeen.
Svensbergin omaisuuden arvioidaan hänen kuollessaan olleen noin puolitoista miljoonaa markkaa. Hän lahjoitti testamentissaan muun muassa 100 000 markkaa rahastoon, jonka korkotuotoista jaettiin vuosittain apua noin 80:lle Porin työväestöön kuuluneelle henkilölle. Rahaston avustus ei testamentin ehtojen mukaan saanut vähentää heidän kaupungilta saamiaan avustuksia. Lisäksi Svensberg lahjoitti 100 000 markkaa Porin kauppaopistolle, 25 000 markkaa pakanalähetykselle, 50 000 markkaa Porin kuumesairaalalle, 50 000 markkaa Porin vapaapalokunnalle, 50 000 markkaa asuntojen rakentamiseen köyhille vanhoille työläisille, 100 000 markkaa Porin kaupungin kaunistamiseen puu- ja kukkaistutuksin ja 75 000 markkaa lastenkodille.
Svensbergin testamenttivaroilla rakennettiin Kalevanpuiston viereen kahdesta hirsirakennuksesta ja 14 asunnosta koostunut Svensbergin ukkokoti sekä sen läheisyyteen lastenkoti.
Svensbergin mukaan on Porissa nimetty Svensberginkatu ja Svensberginpuisto. Kalevanpuistossa sijaitsee Svensbergin muistokivi ja Käppärän hautausmaalla on hänen suuri vuonna 1898 pystytetty hautamuistomerkkinsä.
Aiheesta muualla

Tarja Laineen luento "Gustaf Svensberg – salaperäinen porilainen hyväntekijä", Satakunnan museon luentosarja 11.12.2019 (Youtube)
Gotthardin maantietunneli

Tunnelin eteläinen pää Airolossa. Gotthardin solatie (taustalla vuorilla) kulkee tunnelin yläpuolella, Gotthardin solan kautta.
Valtatie A2 muuttuu 2-kaistaiseksi ennen tunnelia Göschenenissä.
Gotthardin maantietunneli on Alppien läpi kulkeva maantietunneli Sveitsissä välillä Göschenen–Airolo, reitillä Zürich–Milano. Tunneli on osa Sveitsin valtatietä A2 (Basel–Chiasso). Tunnelin pituus on 16,9 kilometriä, ja se on maailman kolmanneksi pisin maantietunneli.
Gotthardin maantietunneli on merkittävä ajoreitti Italiasta Sveitsiin ja Saksaan. Tunnelin kautta kulkee vuosittain noin kuusi miljoonaa autoa, joista miljoona on kuorma-autoja.
Tunneli on yksiaukkoinen ja kaksikaistainen, vaikka tiet tunnelin molemmissa päissä ovat nelikaistaisia moottoriteitä. Tunnelin muuttamisesta kaksiaukkoiseksi järjestettiin kansanäänestys 28. helmikuuta 2016. Toisen tunnelin rakentamista kannatti 57 prosenttia äänestäneistä. Alustavien suunnitelmien mukaan lisätunnelin rakentaminen aloitetaan noin vuonna 2020. Uuden tunnelin rakentamisen ja nykytunnelin korjaamisen arvoidaan maksavan 2,8 mrd. Sfr.
Aiheesta muualla

Wikimedia Commonsissa on kuvia tai muita tiedostoja aiheesta .
Gotthardtunnel (Arkistoitu – Internet Archive) (saksaksi)
ITE Gotthard-Info. (Arkistoitu – Internet Archive) Ite-euro.com. (saksaksi)